રવાન્ડામાં ટૂંકમાં જ ભારતીય હાઈકમિશનની કચેરી ખોલવાની જાહેરાત પણ કરી. આશા જરૂર બંધાઈ છે કે ભારત સરકાર હવે ભારતમાં પણ ગાયો જ નહિ, ગોવંશની કતલ પર સંપૂર્ણ બંધી ફરમાવીને ગોવા, કેરળ, પશ્ચિમ બંગાળ અને ઈશાન ભારતનાં રાજ્યોમાં પણ આવો કાયદો લાગુ કરશે; ચૂંટણીપ્રચાર પૂરતું એ સીમિત નહિ રહે. વર્ષ 1967ના ગાળામાં વડા પ્રધાન ઇન્દિરા ગાંધી સરકાર સામે શંકરાચાર્યો સહિત આંદોલન છેડનારા ભાજપના આસ્થાપુરુષ એવા આરએસએસના દ્વિતીય સરસંઘચાલક માધવ સદાશિવ ગોળવળકર (ગુરુજી) સહિતનાની ગોહત્યાબંધીની અધૂરી મહેચ્છા પૂર્ણ થાય એવું ઇચ્છીએ. સાથે જ ભારતમાં પણ પ્રત્યેક પરિવારને એક ગાય અપાય, તો ગરીબી નાબૂદી માટે ગરીબ કલ્યાણ મેળા યોજવા નહિ પડે.